CELEX: C2007/283/31
Language: da
Date: 2007-11-24 00:00:00
Title: Sag C-416/07: Sag anlagt den 11. september 2007 — Kommissionen for De Europæiske Fællesskaber mod Den Hellenske Republik

24.11.2007   
            
            
               DA
            
            
               Den Europæiske Unions Tidende
            
            
               C 283/16
            
         Sag anlagt den 11. september 2007 — Kommissionen for De Europæiske Fællesskaber mod Den Hellenske Republik
   (Sag C-416/07)
   (2007/C 283/31)
   Processprog: græsk
   Parter
   
      Sagsøger: Kommissionen for De Europæiske Fællesskaber (ved Eleni Tserepa-Lacombe og F. Erlbacher)
   
      Sagsøgt: Den Hellenske Republik
   Sagsøgerens påstande
   
               1.
            
            
               Det fastslås, at Den Hellenske Republik har tilsidesat sine forpligtelser i henhold til artikel 5, afsnit A, stk. 1, litra a, i) og ii), artikel 5, afsnit A, stk. 2, litra b), artikel 5, afsnit A, stk. 2, litra d), i), første led, artikel 8, artikel 9 og artikel 18, stk. 2, i Rådets direktiv 91/628/EØF af 19. november 1991 om beskyttelse af dyr under transport og om ændring af direktiv 90/425/EØF og 91/496/EØF (1) samt bilagets kapitel 7, stk. 7, litra b), og fra 5. januar 2007 artikel 5, stk. 4, artikel 6, stk. 1, artikel 13, stk. 3 og 4, artikel 15, stk. 1, artikel 25, artikel 26 og artikel 27, stk. 1, i Rådets forordning (EF) nr. 1/2005 af 22. december 2004 om beskyttelse af dyr under transport og dermed forbundne aktiviteter og om ændring af direktiv 64/432/EØF og 93/119/EF og forordning (EF) nr. 1255/97 (2), idet den ikke har truffet de foranstaltninger, der er nødvendige for,
               
                           —
                        
                        
                           at enhver dyretransportvirksomhed er blevet tildelt autorisation fra den kompetente myndighed og er blevet registreret, således at den kompetente myndighed hurtigt kan identificere den pågældende, navnlig hvis bestemmelserne om god behandling af dyrene under transporten ikke overholdes
                        
                     
                           —
                        
                        
                           at de kompetente myndigheder gennemfører de krævede kontroller af ruteplaner/logbøger
                        
                     
                           —
                        
                        
                           at indrette hvilefaciliteter for dyrene efter aflæsning i færgehavne eller i nærheden heraf
                        
                     
                           —
                        
                        
                           at sikre, at kontrollen af transportmidler og dyr reelt gennemføres
                        
                     
                           —
                        
                        
                           at der indføres sanktioner, som er effektive, står i rimeligt forhold til overtrædelsen og har afskrækkende virkning, i tilfælde af gentagne eller alvorlige overtrædelser af bestemmelserne om beskyttelse af dyr under transport.
                        
                     
         
               2.
            
            
               Den Hellenske Republik har tilsidesat sine forpligtelser i henhold til artikel 3, artikel 5, stk. 1, litra d), artikel 6, stk. 1, og artikel 8 i Rådets direktiv 93/119/EF af 22. december 1993 om beskyttelse af dyr på slagte- eller aflivningstidspunktet (3), idet den ikke har truffet de foranstaltninger, der er nødvendige for
               
                           —
                        
                        
                           at sikre overholdelsen af bestemmelser om bedøvelse af dyr under slagtning og
                        
                     
                           —
                        
                        
                           at sikre en passende kontrol og tilsyn med slagterier.
                        
                     
         
               3.
            
            
               Den Hellenske Republik tilpligtes at betale sagens omkostninger.
            
         Søgsmålsgrunde og væsentligste argumenter
   Med nærværende søgsmål har Kommissionen gjort gældende, at Den Hellenske Republik ikke anvender bestemte bestemmelser vedrørende beskyttelse af dyr under transport og under slagtning korrekt.
   Kommissionen har nedlagt påstand om, at det fastslås, at Den Hellenske Republik har tilsidesat sine forpligtelser i henhold til artikel 5, afsnit A, stk. 1, litra a, i) og ii), artikel 5, afsnit A, stk. 2, litra b), artikel 5, afsnit A, stk. 2, litra d), i), første led, artikel 8, artikel 9 og artikel 18, stk. 2, i Rådets direktiv 91/628/EØF af 19. november 1991 om beskyttelse af dyr under transport og om ændring af direktiv 90/425/EØF og 91/496/EØF samt bilagets kapitel 7, stk. 7, litra b), og fra 5. januar 2007 artikel 5, stk. 4, artikel 6, stk. 1, artikel 13, stk. 3 og 4, artikel 15, stk. 1, artikel 25, artikel 26 og artikel 27, stk. 1, i Rådets forordning (EF) nr. 1/2005 af 22. december 2004 om beskyttelse af dyr under transport og dermed forbundne aktiviteter og om ændring af direktiv 64/432/EØF og 93/119/EF og forordning (EF) nr. 1255/97, idet den ikke har vedtaget de administrative bestemmelser, som er nødvendige for at efterkomme disse forpligtelser.
   Kommissionen har ligeledes nedlagt påstand om, at det fastslås, at Den Hellenske Republik har tilsidesat sine forpligtelser i henhold til artikel 3, artikel 5, stk. 1, litra d), artikel 6, stk. 1, og artikel 8 i Rådets direktiv 93/119/EF af 22. december 1993 om beskyttelse af dyr på slagte- eller aflivningstidspunktet, idet den ikke har vedtaget de administrative foranstaltninger, som er nødvendige for at efterkomme disse forpligtelser.
   Kommissionen har anført, at en overtrædelse ifølge Domstolens retspraksis kan overtrædelsen skyldes en administrativ praksis, som er i strid med fællesskabsretten. I nærværende sag støtter Kommissionen sig ikke på en enkelt konstatering af en faktisk hændelse, men på et betydeligt antal tilfælde, som er blevet opdaget af Kommissionens Levnedsmiddel- og Veterinærkontor, og som udgør en kvalificeret og generel tilsidesættelse af den pågældende medlemsstats forpligtelser i henhold til ovennævnte bestemmelser.
   Nærmere bestemt gør Kommissionen gældende, at Den Hellenske Republik ikke har truffet alle de nødvendige foranstaltninger for, at enhver dyretransportvirksomhed er blevet tildelt autorisation fra den kompetente myndighed og er blevet registreret, således at den kompetente myndighed hurtigt kan identificere den pågældende, navnlig hvis bestemmelserne om god behandling af dyrene under transporten ikke overholdes, at de kompetente myndigheder gennemfører de krævede kontroller af ruteplaner/logbøger, at indrette hvilefaciliteter for dyrene efter aflæsning i færgehavne eller i nærheden heraf og at sikre gennemførelsen af kontrol af transportmidlerne og dyrene under transporten.
   I øvrigt har Kommissionen gjort gældende, at Den Hellenske Republik ikke har truffet alle de nødvendige foranstaltninger for at sikre overholdelsen af bestemmelser om bedøvelse af dyr under slagtning og at sikre en passende kontrol og tilsyn med slagterier.
   Kommissionen har fremhævet, at både ved udløbet af fristen i den begrundede udtalelse og efter denne dato og på trods af visse tiltag fra de græske myndigheders side har Den Hellenske Republik ikke truffet alle de foranstaltninger, som er nødvendige for at udbedre mangler, som foreholdes den. Flertallet af de henstillinger, som er blevet tilstillet de græske myndigheder, er ikke eller kun i utilstrækkelig grad blevet gennemført. Rapporterne om forsendelse giver ikke meget foruroligende billede af gennemførelsen af ovennævnte foranstaltninger.
   
      (1)  EFT L 340 af 11.12.1991, s. 17.
   
      (2)  EUT L 3 af 5.1.2005, s. 1.
   
      (3)  EFT L 340 af 31.12.1993, s. 21.